Web site

Web site alebo website (do slovenčiny prekladané ako: webové sídlo, sídlo web, webová lokalita, webové miesto, web, jazykovo nevhodne: web sídlo/websídlo, web lokalita, websajt/web sajt, nejednoznačne: webové stránky/webová stránka, nejednoznačne a jazykovo nevhodne webstránky/webstránka/web stránky/web stránka, nejednoznačne: internetové stránky/internetová stránka) je súbor webových stránok (angl. web pages), zvyčajne v rámci jednej domény na internete.

 Vysvetlenie pojmov 
Pod webovou stránkou (patriacou / na) website sa tu rozumie dokument zvyčajne v jazyku HTML/XHTML dostupný pomocou HTTP protokolu, ktorý prenáša informácie z webového servera website a zobrazuje stránku v používateľovom webovom prehliadači.

Všetky webové stránky (angl. web pages) internetu sa súhrnne nazývajú World Wide Web.

Zvyčajne website majú svoju adresu v sieti internet tzv. internetová doména. 

K stránkam (pages) na web site sa zvyčajne pristupuje zo spoločného koreňového URL zvaného domovská  stránka (z angl. homepage) a zvyčajne sú uložené na fyzicky rovnakom webovom serveri.  

Ostatné stránky website môžu byť hierarchicky organizované, napríklad pomocou menu a byť uložené aj inde ako v koreňovom adresáre (ale nemusia). Hyperlinky medzi stránkami (ktoré používateľ vidí ako URL) ak sú správne "nalinkované" (ak nie, zobrazí sa najčastejšie chyba 404) prevedú používateľa na ďalšiu stránku website alebo iné website. Stránky na jednom website môžu ale nemusia mať podobnú štruktúru a výzor.  Ak je štruktúra rovnaká (napríklad wikipedia má menu vždy vľavo) používateľ si zvyčajne ani nevšimne kadiaľ po sídle prechádza a ako sa mení URL alebo umiestnenie v adresároch. Premávka tak tečie medzi rôznymi časťami web site. 

Orientáciu používateľa zabezpečuje na web site navigácia webového sídla. Medzi navigačné nástroje patrí napr. mapa stránok, vyhľadávanie a pod.

 Druhy website 
 statické - využívajúce Hypertext Markup Language (HTML); Cascading Style Sheets (CSS) 
 dynamické - využívajúce CGI, Java Servlets a Java Server Pages (JSP), Active Server Pages (ASP) alebo ColdFusion (CFML), ktoré umožňujú vytvárať dynamické webové systémy (generujú dynamicky webové stránky). Existujú rôzne webové aplikačné rámce (frameworks) a systémy webových šablón (templates) pre programovacie jazyky ako Perl, PHP, Python a Ruby.
Niektoré website vyžadujú registráciu užívateľa, aby umožnili prístup k ich (kompletnému) obsahu. Príkladom sú stránky Intranetu alebo sídla poskytujúce správy zo Slovenska, pornografiu, spravodajstvo, herné lokality, webové fóra, webové emailové služby a pod. 

 Príklady 
 web site: sk.wikipedia.org alebo www.wikipedia.org alebo wikipedia.org alebo len wikipedia alebo dokonca Wikipédia
 webová stránka (angl. web page): 
 domovská  stránka: úvodná stránka, ktorá sa otvorí pri vstupe napríklad do sídla https://sk.wikipedia.org (na slovenskej Wikipédii je to tzv. Hlavná stránka)
 internetová doména: sk.wikipedia.org
 org - doména/meno domény prvej (najvyššej) úrovne
 wikipedia - doména/meno domény druhej úrovne
 sk - doména/meno domény tretej úrovne

 Pozri aj 
 webová strána (angl. web page)
 domovská  stránka
 internetová doména
 URL 
 internet 
 World Wide Web

 Referencie 

Kategória:World Wide Web
 *